মহানগর ওয়েবডেস্ক: ভারত শুধুমাত্র হিন্দুদের রাষ্ট্র৷ এখানে মুসলিমদের স্বাগত জানানো হবে না৷ বুধবার একটি শপিং মলে এমনই কথা বলেছিলেন মঞ্জুনাথ নামে এক যুবক৷ এধরণের মন্তব্য করায় তিনি বচসায় জড়ান একদল ছাত্রের সঙ্গে৷ বচসা পৌঁছয় হাতাহাতিতে৷ মঞ্জুনাথকে বেধড়ক মারধর করে ওই ছাত্রের দল৷ এরপরই থানায় দৌড়োন মঞ্জুনাথ৷ তাঁর অভিযোগের ভিত্তিতে দুজনকে গ্রেফতার করেছে পুলিশ৷ মঞ্জুনাথ হিন্দু রাষ্ট্রের পক্ষে কথা বলায় ছাত্ররা তাঁকে মারধর করে।
ভারতকে হিন্দু রাষ্ট্র বলায় শপিং মলে মারধর যুবককে, গ্রেফতার ২